386 C. PLINII HIST. NAT. LIB. XXI. 



Cyperus , medicinae xiv. Cyperis , cypira. 



LXX. Cyperos juncus est , qualiter diximus , angu- 

 losus , juxta terram candidus , cacumine niger, pin- 

 guisque. Folia ima porraceis exiliora , in cacumine mi- 

 nuta , inter quae est semen. Radix olivae nigrae similis , 

 qnam , quum oblonga est , cyperida vocant , magni in 

 medicina usus. Laus cypero prima Ammoniaco, se- 

 cunda Rhodio , tertia Theraeo , novissima iEgyptio : 

 quod et confundit intellectum, quoniam et cypiros ibi 

 nascitur. Sed cypiros durissima, vixque spirans. Ceteris 

 odor et ipsis nardum imitans. Est et per se Indica 

 herba , quae cypira vocatur, zingiberis effigie : comman- 

 ducata croci vim reddit. Cypero vis in medicina psilo- 

 thri. Illinitur pterygiis, ulceribusque genitalium, et quae 

 in humore suut omnibus , sicut oris ulceribus. Radix 

 adversus serpentium ictus , et scorpionum , praesenti 

 remedio est. Vulvas aperit pota. Largiori tanta vis , ut 

 expellat eas. Urinam ciet, et calculos, ob id utilissirna 

 hydropicis. Illinitur et ulceribus , quae serpunt , sed his 

 praecipue , quae in stomacho sunt , ex vino vel aceto 

 illita. 







